**Írásos előterjesztés**

**Kardoskút Község Önkormányzatának Képviselő-testülete részére, a júniusi soros testületi ülésre, a „2023. évi Idősek Napja előkészítése” napirendi ponthoz**

Tisztelt Képviselő-testület!

Az idei községi idősek napi rendezvényt az elfogadott éves programterv alapján 2023. szeptember 29-én, pénteken tartjuk.

Az előkészítés alapján a rendezvény tervezete az alábbiak szerint alakul:

10 órától gyülekező a színházteremben

10.30 – Gregus Anikó és Dobrozemszky Gábor, a **Budapesti Honvéd Együttes művészeinek zenés műsora**

11.20 – Köszöntő: Varga Pál polgármester

Idősek napi beszéd: Kis Bálint alpolgármester

A legidősebb kardoskúti lakosok köszöntése (emléklap és ajándékkosár)

Kerek évfordulós házaspárok köszöntése (emléklap, virágcsokor és bor)

12.00 - Ebéd: helyben főzött bográcsos pörkölt, körettel, savanyúság, sütemény

Jó ebédhez szól a nóta, ennek keretében Láda Mihály zenész szórakoztatja a továbbiakban a résztvevőket.

Az előző évekhez hasonlóan a települési lakosságnyilvántartásban szereplő 60 éven felüliek részére kiküldjük a meghívókat, amelyben az előzetes jelentkezést kérjük 2023. szeptember 15. napjáig megtenni, az ebédlétszám összesítéséhez. Egyúttal kérjük a kerek évfordulós házaspárok előzetes jelentkezését. A legidősebb lakosokat névre szólóan levélben hívjuk meg.

Beszámolómmal kapcsolatosan szívesen válaszolok kérdéseikre a testületi ülés keretében.

Kardoskút, 2023. június 8.

Tisztelettel:

Vargáné Neller Borbála Tünde, sk.

művelődésszervező